**ГОДИШЊИ ПЛАН ЗА ПРОЈЕКТНУ НАСТАВУ- ДЕЧЈИ ЧАСОПИС „ВИТЕЗ 2“**

Драги корисници нашег часописа „Витез 2“, представљамо вам укратко начин рада у оквиру предмета Пројектна настава.

Уз помоћ нашег часописа моћи ћете да заједно са ученицима савладате основне кораке у реализацији полуструктурираних пројеката\*.

Сваког месеца у нашем часопису биће представљен и разрађен један пројекат који са ученицима можете реализовати у току месеца.

Оно што наше пројекте разликује од осталих јесте начин реализације који кроз четири корака води до исхода.

1. корак- Посматрај и уочи проблем.

2. Корак: Размисли, предложи решења и припреми се.

3. Корак: Уради- спроведи акцију.

4. Корак: Представи резултате пројекта и пошаљи поруку другима.

Наши пројекти обрађују теме које су присутне у свакодневном животу ученика, освешћују присуство проблема у окружењу, воде ка решењима и упућују на повезивање са другима.

Кроз смислену међуредметну повезаност развијамо међупредметне компетенције и градимо концепт целоживотног учења.

Ученике оснажујемо да постану део промена и пошаљу поруку другима:

**„Ми можемо - можете и ви!“**

Нека Вам наши примери послуже као подршка и инспирација у раду са ученицима!

\* Полуструрирани пројекти: ограничен избор тема, учитељ дефинише циљ и исходе, одређује методе и облике рада; ресурсе и материјале препоручује учитељ; учитељ планира праћење и вредновање.

**Основна школа: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Глобални план рада наставника**

**Предмет:** ПРОЈЕКТНА НАСТАВА Школска година: 2020/2021.

**Наставник:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Разред и одељење:** \_\_\_\_\_\_\_\_

**Недељни фонд:** 1 час Годишњи фонд: 36 часова

|  |  |  |
| --- | --- | --- |
|  НАЗИВ ТЕМЕ ПРОЈЕКТА |  МЕСЕЦ | БРОЈ ЧАСОВА ПО ТЕМИ |
| 1. Ја сам звезда – поштујем правила | септембар | 4 |
| 2. Чистоћа је пола здравља  | октобар | 5 |
| 3. Наше птицe | новембар | 4 |
| 4. Знам шта је солидарност | децембар | 4 |
| 5. Еколошки календар  | јануар | 3 |
| 6. Знам да штедим  | фебруар | 3 |
| 7. Пчеле живот значе | март | 4 |
| 8. Дете - заштитник планете | април | 3 |
| 9. У свету књига  | мај | 4 |
| 10. Умем да се играм  | јун | 2 |
|  УКУПАН БРОЈ ЧАСОВА  | 36 |

**Исходи пројектне наставе**

На крају другог разреда ученик ће бити у стању да:

* самостално и/или уз подршку одраслих проналази информације;
* самостално и/или уз подршку одраслих реши проблем;
* ради у групи - сарађује;
* има критички однос према властитом и туђем раду;
* доноси одлуке;
* износи аргументе;
* ради и учи на различите начине;
* планира своје активности и активности групе уз помоћ одраслих;
* самостално и/или уз подршку одраслих препознаје и проналази одговарајуће ресурсе;
* добијене продукте представи другима;
* користи интернет и дигиталне уређаје смостално и /или уз помоћ одраслих;
* самостално и/или уз помоћ одраслих користи апликације и рачунарске програме у сврху учења;
* зна да наведе могуће последице по здравље услед неправилног коришћења дигиталних уређаја утицај коришћења дигиталних уређаја на здравље.